ประจำเดือนมาวันที่ 14มค หมดวันที่ 20มค มี พสพ.วันที่22มค ถุงยางแตกเลยกินยาคุมฉุกเฉิน แล้วมีเลือดมาวันที่ 27มค หมดวันที่ 1กพ จากนั้นประจำเดือนก็ไม่มาเลยจนวันที่ 24กพ แล้วจะท้องมั้ย ถ้าไม่ท้องควรมาเมื่อไหร่
สวัสดีค่ะ การใช้ยาคุมฉุกเฉินนั้น อาจทำให้มีเลือดออกผิดปกติทางช่องคลอดตามมาได้ภายในอีกประมาณ 1-2 อาทิตย์ เป็นผลข้างเคียงที่เกิดจากยาซึ่งไม่ได้บ่งบอกว่าตั้งครรภ์หรือไม่ค่ะและการใช้ยาคุมฉุกเฉินอาจทำให้มีประจำเดือนมาคลาดเคลื่อนได้ แต่สุดท้ายก็ควรจะมา หากไม่มาหรือมาช้ากว่า 35 วันจากครั้งก่อนแล้วควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และหากจะมีเพศสัมพันธ์ครั้งต่อไปควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยทุกครั้งค่ะ